text: Tysk tv håner dansk plan om grænsekontrol
  08 juni 2011 kl. 13.50
  Den tyske tv-kanal ZDF forleden gjorde nar af den danske grænsekontrol. "Legoland for legolændinge" kalder programmet danskerne.
  "Legoland for legolændinge".
  Sådan betegnede det tyske satireprogram "Heute Show" på tv-stationen ZDF forleden Danmark i forbindelse med regeringens planer om at udstationere toldere i døgndrift ved den dansk-tyske grænse.
  Programmet sendte en reporter ud for at undersøge "Europas bedst bevogtede grænse" mellem Danmark og Tyskland.
  Men i samme øjeblik, som reporteren forsøger at forcere grænsen, bliver han overhalet af en anden "overløber", der foregiver at blive skudt ned ovre på den danske side.
  Herefter sadler reporteren om og forsøger at krydse en ubemandet grænsebom. Men trods ihærdig hiven og skubben i den ensomme bom på marken, opgiver satireprogrammets udsendte til sidst at forcere den stædige jernstang, der dog hopper op af sig selv, da reporteren vender ryggen til.
  Programmet udspørger også et par danskere på gaden om, hvorfor de vil have forstærket grænsekontrollen.
  - Polakkerne tager fjernsyn og vores biler, lyder det blandt andet fra en bilist til stor fornøjelse for livepublikummet i Tyskland.
  Se programmet her:
  ZDF Mediathek.
  